**Bestyrelsesmøde tirsdag d. 6. oktober 2020 kl. 19.03**

**Deltagere:** Lars, Frederik, Alexander, Lennart, Louise, Ulrik, Benny, Rene, Thomas B og Mads H.

**Referat**

1. **Godkendelse af referat fra bestyrelsesmødet d. 14/09/2020.**
   1. Underskrives næste gang
2. **Økonomi mv.** 
   1. Vi er i mål på indtægtssiden, da der ikke forventes flere i år. På udgiftssiden ser det stadig ud til at der kommer det planlagte underskud, som følge af coronanedlukningen. Det afhænger dog af hvornår den sportslige leder for ungdom bliver ansat.
   2. Mads arbejder på et udkast til et forecast for resten af året, så vi kan gå i nul.
   3. Økonomiudvalget forbereder udkast til budget 2021 til næste bestyrelsesmøde. Herunder allokering af penge til trænere for 2021, især til U5-U11. Det drøftedes, at hver sportslig leder skal have penge en pulje penge allokeret, men også at fordelingen skal ske i et samarbejde mellem den sportslige ledelse. Vi ønsker at evt. besparelser på et område kan komme andre til gode indenfor den sportslige sektor på tværs af børn, ungdom og senior.
   4. Feriepenge – inkl. de indefrosne – skal gennemgås med økonomi-Niels, så der er styr på det. Det undersøger økonomiudvalget.
   5. Rene undersøger, hvor billetter til Company Club bliver sendt hen.
3. **Fondsansøgninger**

Fonden har d.d. ca. 2.8 mio. kr. i frie midler, men forventes i worst case kun at give 500.000 kr i afkast i 2021. Hvis det er tilfældet, skal bestyrelsen lave en stram prioritering af tildeling af fondsmidler til medlemmerne.

Mads og Brando ønsker at kunne inddrage tildelinger fra fonden mere aktivt i årshjulet – en slags beløbsramme i starten af året. Det vil gøre det lettere for dem at kunne tilbyde medlemmer kurser og lign. Udfordringen er at medlemmernes navne skal på fondansøgningen, men ofte kender man først navnet senere og derfor ønsker de at undersøge om navnet evt kunne tilgå fondsbestyrelsen på et senere tidspunkt i løbet af året. Mads og Brando kommer med et oplæg til, hvordan det ville kunne hjælpe dem.

1. **Nyt fra udvalgene** 
   1. Procedure vedr. ansættelse af sportsleder U12+.
      * Ansættelsesudvalget udvælger og tager de første samtaler. 2. samtaler inviteres Thomas og Mads med.
      * Der er kommet 4 ansøgninger hidtil
      * Mads forsøger at få annoncen bredere ud på facebook og forsøger desuden at komme ind i de facebook fora, som kunne være relevante
      * Vi retter overskriften til, så det fremgår tydeligere hvad vi søger.
   2. Status vedr. trænersituationen
      * Vi mangler en målmandstræner til U12-U13
      * Vi har fået mange spillere tilbage på U19. Nok til at kunne danne et 2. hold, så der ledes efter en træner til U19-2
      * U17-2 træneren er stoppet og der er lavet nogle aftaler med tre trænere, der dækker holdet ind indtil en mere permanent løsning findes.
   3. Nyt vedr. Corona
      * Det sker, at klubben får at vide at et modstanderhold er blevet ramt af corona. Proceduren er, at vi informerer vores pågældende hold, træning og kamp aflyses og de relevante spillere sendes til test og skal kunne fremvise negativt resultat for at komme tilbage til træning.
      * Foreløbig frem til 18. oktober må det kun være medlemmer, der opholder sig på anlægget. Forældre og tilskuere må ikke overvære kampe på anlægget. Disse restriktioner er sat op for ikke at bryde forsamlingsforbuddet på 50 personer.
2. **Bestyrelsesmøder resten af året**

Forslag: 17/11 – kl 19, 14/12 – 11/1 – 4/2

GF: 23/2 2021

1. **Eventuelt**

* Lennart efterlyser en instruktion til hvordan man bruger redskaber og maskiner i styrkerummet. Det foreslås at der i budget 2021 findes en løsning, hvor evt en idrætsstuderende bliver hyret ind til at give denne instruktion for de relevante hold ved sæsonopstart.
* På grund af de nuværende Corona-tiltag, er det svært for restauranten at få en økonomi ud af det. Derfor beslutter bestyrelsen at restauranten holder lukket fra nu af og foreløbig frem til den 18. oktober, hvor der forventes nye udmeldinger fra myndighederne. Det er muligt, at lave mindre arrangementer for lukkede selskaber.
* Kunststof på det resterende græsanlæg: Mads har taget kontakt til kommunen for at sætte et møde op med dem. Der foreligger ikke en dato endnu.
* Der bevilges et frikontingent til en U15-spiller for denne sæson. Lennart sørger for at give Mads de nødvendige informationer.

Ulrik Marschall Frederik Falck Lars Hallgreen Benny Olsen

Louise Bøje Rene Kristensen Alexander Ledgaard Lennart Deramat